section_heading: Vojna karijera
paragraph_text: Hans von Gronau rođen je 6. prosinca 1850. u Alt-Schadowu. Sin je Johanna Gronaua i Alexandrine Leusenthin. U prusku vojsku stupio je 1870. godine, te je od 1875. pohađao Prusku vojnu akademiju. Nakon završetka akademije služi u raznim vojnim jedinicama, te u Glavnom stožeru u Berlinu. Čin pukovnika dostigao je 1897. godine, general bojnikom je postao 1900. godine, dok je 1903. godine promaknut u čin general poručnika kada je postao i zapovjednikom 1. pješačke divizije smještene u Königsbergu. U listopadu 1907. Gronau postaje zapovjednikom tvrđave Thorn, dok u siječnju 1908. dobiva čin generala topništva. U lipnju 1911. je umirovljen. Za zasluge u vojnoj službi u lipnju 1913. dobiva plemićku titulu.